**Διεθνές Πανεπιστήμιο της Ελλάδος**

 **Τμήμα Μηχανικών Πληροφορικής και Ηλεκτρονικών Συστημάτων**

 **(Σχολή Μηχανικών)**

# Διαδικασία συμμετοχής στο Πρόγραμμα Erasmus+

# (Πρακτ ική άσ κηση/ After Placement/πτυχιακή/διπλωματική)

**Εαρινό εξάμηνο 2020-2021**

Η διαδικασία επιλογής των φοιτητών-τριων του Τμήματος Μηχανικών Πληροφορικής και Ηλεκτρονικών Συστημάτων που επιθυμούν να συμμετάσχουν στο πρόγραμμα Δια Βίου Μάθησης Erasmus+ και να μετακινηθούν για **πραγματοποίηση placement (πρακτικής άσκησης) /After Placement** το Χειμερινό εξάμηνο 2020-2021, αποτελείται από τα παρακάτω στάδια:

# Στάδιο 1ο Αναζήτηση αρχικών πληροφοριών

Οι ενδιαφερόμενοι φοιτητές-τριες πρέπει να αναζητήσουν πληροφορίες σχετικά με τις προϋποθέσεις κινητικότητας από το Γραφείο Δια Βίου Μάθησης/Erasmus στην Αλεξάνδρεια Πανεπιστημιούπολη (Σίνδος) (http://erasmus.teithe.gr) το οποίο βρίσκεται στο Κτίριο του Τμήματος Μαιευτικής (1ος Όροφος). Μπορούν να επικοινωνήσουν είτε με email στο **socrates@teithe.gr**είτε τηλεφωνικώς στο **2310-013479**.

# Στάδιο 2ο Εκδήλωση ενδιαφέροντος

Οι φοιτητές-τριες που πληρούν τις προϋποθέσεις κινητικότητας καθώς και της πραγματοποίησης πρακτικής άσκησης (πρέπει να το επιβεβαιώσουν μετά από επικοινωνία με το Γραφείο Πρακτικής Άσκησης του Τμήματος Μηχανικών Πληροφορικής και Ηλεκτρονικών Συστημάτων ) θα πρέπει:

* Να υποβάλουν **μόνο ηλεκτρονικά** στο Γραφείο Erasmus του Τμήματος Μηχανικών Πληροφορικής και Ηλεκτρονικών Συστημάτων (imarm@ihu.gr) με θέμα «**Erasmus (Χειμερινό 2020) – Εκδήλωση ενδιαφέροντος για πρακτική**») μέχρι και τη **Δευτέρα 12 Οκτωβρίου 2020** (και ώρα 23:59) συμπληρωμένη την **αίτηση εκδήλωσης ενδιαφέροντος κινητικότητας φοιτητών** συνοδευόμενη από:

## (α) Πιστοποιητικά Αναλυτικής Βαθμολογίας (από τη Γραμματεία του Τμήματος ΚΑΙ από την pythia)

(β) **Αντίγραφα των πιστοποιητικών γλωσσομάθειας**

(γ) **Φωτοαντίγραφο αστυνομικής ταυτότητας**

(δ) **Σύντομο βιογραφικό σημείωμα (τουλάχιστον μίας σελίδας) στο οποίο θα περιλαμβάνονται όλες οι εργασίες που έχουν εκπονηθεί στα πλαίσια των μαθημάτων του Τμήματος καθώς και όλες οι επιπλέον γνώσεις/δεξιότητες σε γνωστικά αντικείμενα της Πληροφορικής/Ηλεκτρονικής**

* Να προσέλθουν **υποχρεωτικά** για σύντομη ηλεκτρονική συνέντευξη (θα κανονιστεί μετά από συνεννόηση) με τον Ακαδημαϊκό Υπεύθυνο Erasmus του Τμήματος καθ. Μαρμόρκο Ιωάννη. Αν κάποιος φοιτητής-τρια δεν προσέλθει, η αίτηση του **απορρίπτεται** χωρίς καμιά άλλη αιτιολόγηση.

# Στάδιο 3ο Επιλογή των υποψήφιων υποτρόφων

Η επιλογή των υποψήφιων υπότροφων Erasmus+ θα γίνει με τα παρακάτω κριτήρια αξιολόγησης (η σειρά είναι τυχαία):

* **Γλώσσα εργασίας:** Ως γλώσσα εργασίας ορίζεται η κύρια γλώσσα εργασίας στην χώρα υποδοχής. Ο υποψήφιος φοιτητής θα πρέπει να έχει στην κατοχή του πτυχίο της εκάστοτε γλώσσας, σε επίπεδο B2 τουλάχιστον. Στο επίπεδο B2 αντιστοιχούν 10 μόρια, στο επίπεδο C1 αντιστοιχούν 20 μόρια και στο επίπεδο C2 αντιστοιχούν 30 μόρια.
* **Ακαδημαϊκή επίδοση:** Στο πλαίσιο της ακαδημαϊκής επίδοσης πολλαπλασιάζεται ο μέσος όρος της συνολικής βαθμολογίας του φοιτητή με τον αριθμό 10.
* **Συνέντευξη:** Στα πλαίσια της συνέντευξης εξετάζονται τα κίνητρα της επιθυμίας μετακίνησης του φοιτητή, καθώς και το βιογραφικό του. Ο ακαδημαϊκός υπεύθυνος βαθμολογεί τα κίνητρα του φοιτητή με 0-40 μόρια και το βιογραφικό του με 0-10 μόρια.
* **Μετακίνηση με το πρόγραμμα Erasmus:** Οι φοιτητές που δεν έχουν μετακινηθεί ξανά με το πρόγραμμα Erasmus και άρα πρόκειται να πραγματοποιήσουν την πρώτη τους μετακίνηση, λαμβάνουν 40 μόρια. Όσοι φοιτητές αιτούνται για δεύτερη μετακίνηση, λαμβάνουν 10 μόρια.

Ο τελικός δείκτης αξιολόγησης προκύπτει ως το άθροισμα των τεσσάρων παραπάνω δεικτών.

Μετά την **ανακοίνωση των αποτελεσμάτων στην ιστοσελίδα του Τμήματος Μηχανικών Πληροφορικής και Ηλεκτρονικών Συστημάτων**, οι φοιτητές-τριες που θα επιλεγούν θα πρέπει να επικοινωνήσουν άμεσα με τον καθ. Μαρμόρκο. Επίσης, πρέπει να επικοινωνήσουν και με το Γραφείο Δια Βίου Μάθησης/Erasmus+ της Αλεξάνδρειας Πανεπιστημιούπολης (ώστε να συμπληρώσουν τα προβλεπόμενα έντυπα).

**Προσοχή!** Οι φοιτητές **ΠΡΙΝ από την αναχώρηση τους** για το εξωτερικό **θα πρέπει να παραλάβουν το βιβλιάριο πρακτικής** (από το Γραφείο Πρακτικής Άσκησης του Τμήματος) το οποίο πρέπει να συμπληρώσουν και να υπογράψουν αυτοί **και** ο εργοδότης τους κατά την διάρκεια της πρακτικής άσκησης (για όλες τις εβδομάδες αυτής). **Σε περίπτωση που δεν τηρήσουν την προβλεπόμενη διαδικασία, δεν θα τους αναγνωριστεί η πρακτική άσκηση και θα κληθούν να επιστρέψουν τα χρήματα της υποτροφίας που έχουν λάβει!**

Για περισσότερες πληροφορίες οι ενδιαφερόμενοι μπορούν να απευθύνονται στο Γραφείο Erasmus του Τμήματος Μηχανικών Πληροφορικής (email: imarm@ihu.gr)